רבקה אנדרדה

רֵבֵּקָה רודריגז דה אנדרדה (בפורטוגזית: Rebeca Rodrigues de Andrade; נולדה ב-8 במאי 1999) היא מתעמלת ברזילאית, אלופה אולימפית בתרגיל הקפיצות (טוקיו 2020) ובתרגיל הקרקע (פריז 2024) ופעמיים אלופת עולם (2021 ו-2023) בתרגיל קפיצות. אלופת עולם (2022) וסגנית אלופת עולם (2023) בקרב רב. 

ביוגרפיה
אנדרדה נולגה וגדלה בגווארוליוס, סן פאולו, היא אחת משמונה ילדים של אם חד הורית, רוזה. אמה ניקתה בתים. היא החלה בהתעמלות כשהייתה בת ארבע לאחר שדודתה לקחה אותה לחדר הכושר שבו עבדה. כשהייתה בת תשע עברה להתאמן בקוריטיבה, ושנה לאחר מכן עברה לריו דה ז'ניירו כדי להתאמן בפלמנגו.

 2021 
אלופה אולמפית
באולימפיאדת טוקיו היא זכתה בשתי מדליות, זהב וכסף. מדליית זהב בתרגיל קפיצות בתוצאה של 15.083 נק', לפני מיקיילה סקינר מארצות הברית (14.916 נק') ויאו סאו-ג'אונג מקוריאה הדרומית (14.733 נק'). מדליית כסף בתחרות קרב רב בתוצאה של 57.298 נק', אחרי סוניסה לי מארצות הברית (57.433 נק') ולפני אנג'לינה מלניקובה מרוסיה (57.199 נק'). נוסף לכך, היא סיימה במקום חמישי בתרגיל קרקע בתוצאה של 14.033 נק'.

אלופת עולם בקפיצות
באליפות העולם שנערכה בקיטקיושו, יפן באוקטובר אותה שנה היא זכתה בשתי מדליות, זהב וכסף. מדליית זהב בתרגיל קפיצות בתוצאה של 14.966 נק', לפני אסיה ד'אמטו מאיטליה (14.083 נק') ואנג'לינה מלניקובה מרוסיה (13.966 נק') ומדליית כסף בתרגיל מקבילים מדורגים בתוצאה של 14.633 נק', אחרי ויי שיאויואן (14.733 נק') ולפני לו רואי (14.633 נק'), שתיהן מהרפובליקה העממית של סין. נוסף לכך, היא סיימה במקום שישי בתרגיל קורה בתוצאה של 12.500 נק'.

2022
אלופת עולם בקרב רב
באליפות העולם שנערכה בליברפול, הממלכה המאוחדת באוקטובר 2022 היא זכתה בשתי מדליות, זהב וארד. מדליית זהב בתחרות קרב רב בתוצאה של 56.899 נק', לפני שיליס ג'ונס מארצות הברית (55.399 נק') וג'סיקה גאדירובה מהממלכה המאוחדת (55.199 נק'). מדליית ארד בתרגיל קרקע ביחד עם ג'ייד קארי מארצות הברית בתוצאה של 13.733 נק', אחרי ג'סיקה גאדירובה (14.200 נק') וג'ורדן צ'יליס מארצות הברית (13.833 נק'). נוסף לכך, היא סיימה במקום רביעי בתחרות הקבוצתית בתוצאה של 159.661 נק' ופעמיים במקום שמיני בתרגיל מקבילים מדורגים בתוצאה של 12.800 נק' ובתרגיל קורה בתוצאה של 12.733 נק'. 

2023
באליפות העולם שנערכה באנטוורפן, בלגיה באוקטובר 2023 זכתה ב-5 מדליות, 1 זהב,3 כסף ו-1 ארד. מדליית זהב בתרגיל קפיצות, בפעם השנייה בקריירה שלה, בתוצאה של 14.750 נק', לפני סימון ביילס מארצות הברית (14.549 נק') ויאו סאו-ג'אונג מקוריאה הדרומית (14.416 נק'). מדליות כסף בתחרות הקבוצתית בתוצאה של 165.530 נק', אחרי ארצות הברית (167.729 נק') ולפני צרפת (164.064 נק'), בתחרות קרב רב בתוצאה של 56.766 נק', אחרי סימון ביילס (58.399 נק') ולפני שיליס ג'ונס (56.332 נק') ובתרגיל קרקע בתוצאה של 14.500 נק', אחרי סימון ביילס (14.633 נק') ולפני פלביה סרייבה חברתה לנבחרת (13.966 נק'). מדליית ארד בתרגיל קורה בתוצאה של 14.300 נק', אחרי סימון ביילס (14.800 נק') וג'ואו יקין מהרפובליקה העממית של סין (14.700 נק'). 

2024
באולימפיאדת פריז זכתה אנדרדה בארבע מדליות, מדליית זהב, שתי מדליות כסף ומדליית ארד. מדליית זהב בתרגיל קרקע בתוצאה של 14.166 נקודות, לפני סימון ביילס (14.133 נקודות) ואנה ברבוסו מרומניה (13.700 נקודות). בתחרות קרב רב אישי זכתה במדליית כסף בתוצאה של 57.932 נקודות, אחרי סימון ביילס (59.131 נקודות) ולפני סוניסה לי מארצות הברית (56.465 נקודות). בתרגיל הקפיצות זכתה במדליית כסף בתוצאה של 14.966 נקודות, אחרי סימון ביילס (15.300 נקודות) ולפני ג'ייד קארי מארצות הברית (14.466 נקודות). בתחרות הקרב רב קבוצתי זכתה במדליית ארד, הראשונה בהיסטוריה של ברזיל, בתוצאה של 164.497 נקודות, אחרי ארצות הברית (171.296 נקודות) ואיטליה (165.494 נקודות). בתרגיל הקורה סיימה במקום רביעי בתוצאה של 13.933 נקודות. בתרגיל המקבילים המדורגים סיימה במקום עשירי בתוצאה של 14.400 נקודות.

 תארים והישגים 
בשנת 2021 זכתה בתואר ספורטאית השנה בברזיל.

בדצמבר 2024 דורגה אנדרדה ברשימת מאה הנשים המשפיעות של ה-BBC לשנת 2024.

בטקס הפתיחה של אולימפיאדת מילאנו – קורטינה (2026) נשאה את הדגל האולימפי.

 ראו גם 

קישורים חיצוניים

הערות שוליים

קטגוריה:אלופים אולימפיים מברזיל
קטגוריה:אלופות עולם בהתעמלות
קטגוריה:אלופות אולימפיות: קפיצות
קטגוריה:אלופות אולימפיות: קרקע
קטגוריה:מתעמלות באולימפיאדת ריו דה ז'ניירו (2016)
קטגוריה:משתתפים ברזילאים באולימפיאדת ריו דה ז'ניירו (2016)
קטגוריה:מתעמלים ברזילאים באולימפיאדת טוקיו (2020)
קטגוריה:מתעמלות באולימפיאדת טוקיו (2020)
קטגוריה:אלופות אולימפיות באולימפיאדת טוקיו (2020)
קטגוריה:זוכות מדליית כסף אולימפית באולימפיאדת טוקיו (2020)
קטגוריה:משתתפי אולימפיאדת פריז (2024)
קטגוריה:זוכי מדליית כסף אולימפית מברזיל
קטגוריה:זוכי מדליית ארד אולימפית מברזיל
קטגוריה:נושאי דגל ברזיל באולימפיאדה
קטגוריה:זוכות פרס 100 נשים (BBC)
קטגוריה:ברזילאים שנולדו ב-1999